Carlos VIII de Francia quiere fer valer os suyos dreitos por o reino de Nápols, procedents d'a casa d'Anchú. Pa tener as mans libres torna Artois y Franco Condato a los Habsburgo en 1493 y Rosellón y Cerdanya a la Corona d'Aragón. Carlos VIII fracasa en Italia, a l'egual que Loís XII. Manimenos Francisco I vence en a batalla de Marignan en 1515, pa dimpués enfrentar-se a Carlos V. En 1529 por o tractato de Cambrai Flandres y Artois s'unen a lo Imperio y ye o unico caso d'espansión d'o imperio a l'ueste d'a linia fixata en l'anyo 843. Manimenos a guerra esclata de nuevo y en 1555-1556 Carlos V lega os Países Baixos y Franco Condato a Felip II.